Ο χείμαρρος Κραυσίδωνας σε φάση ξηρασίας τον Μάρτιο του 2011
Ο **Κραυσίδωνας** είναι ο μεγαλύτερος χείμαρρος που διατρέχει αποκλειστικά το εσωτερικό του ευρύτερου Βόλου. Έχει μήκος 12 χλμ. και πηγάζει από το βουνό του Πηλίου, ρέοντας νοτιοδυτικά προς τον Παγασητικό κόλπο. Διαρρέει την Πορταριά, τη Νέα Ιωνία και τον Βόλο. Η διαβάση του χειμάρρου γίνεται με διάφορες πεζογέφυρες.

Το πλάτος του δέλτα του Κραυσίδωνα περιορίστηκε σημαντικά από το 1945, οπότε εκτεινόταν περί τα 240 μέτρα, έως τις αρχές του 21ου αιώνα, οπότε έφτασε στα 40 μέτρα. Από το 1950 έγιναν έργα για την ευθυγράμμιση του Κραυσίδωνα και τη μετατροπή του σε διώρυγα, ιδίως στο σημείο όπου εκβάλλει, με αποτέλεσμα την αύξηση της πιθανότητας πλημμυρικών φαινομένων. Το 1988 εκτέθηκε πρόταση για τη μετατροπή του Κραυσίδωνα σε δρόμο, η οποία αποσύρθηκε μετά από αντιδράσεις πολιτών του Βόλου στις πρώτες σχετικές εργασίες.

Σημαντική ήταν και η οικιστική ανάπτυξη στις όχθες του χεμάρρου, με πολλά οικήματα να βρίσκονται στον άμεσο κίνδυνο των πλημμυρών.

Πλημμύρες
---------

### Οκτώβριος 2006

Η πόλη του Βόλου πλημμύρισε στις 10 Οκτωβρίου 2006, σε μια από τις χειρότερες καταγεγραμμένες πλημμύρες του νομού, που κατέστρεψε καλλιέργειες και πολλά σπίτια. Μια σιδηροδρομική γέφυρα που ένωνε τον Βόλο και τη Λάρισα κατέρρευσε όταν το κεντρικό πέτρινο υποστήριγμά της καταστράφηκε από ένα μείγμα βράχων, λάσπης και συντριμμιών που μετέφερε ο φουσκωμένος Κραυσίδωνας. Σχεδόν το ένα πέμπτο της πόλης αντιμετώπισε σοβαρές κατολισθήσεις.\

### Σεπτέμβριος 2023

Κύριο λήμμα: Κακοκαιρία Ντάνιελ
Σημαντικές πλημμύρες συνέβησαν και τον Σεπτέμβριο του 2023. Ειδικότερα, στις 5 Σεπτεμβρίου ο χείμαρρος υπερχείλισε εξαιτίας της σφοδρής κακοκαιρίας Ντάνιελ που έπληξε περιοχές της κεντρικής Ελλάδας και ιδιαίτερα τη Μαγνησία, προκαλώντας θανάτους και ζημίες υψηλού κόστους. Από την πλημμύρα καταστράφηκε μια πτέρυγα του παρακείμενου στις όχθες του Κραυσίδωνα Γηροκομείου Βόλου και μία ξύλινη πεζογέφυρα, ενώ παρασύρθηκαν οχήματα και άλλα φερτά υλικά, που κατέληξαν σε διάφορα σημεία της πόλης.

Στις 27 Σεπτεμβρίου η κακοκαιρία «Ελίας» (επισήμως «Elias») έπληξε την περιοχή της Μαγνησίας με σφοδρές βροχοπτώσεις, προκαλώντας νέα υπερχείλιση του Κραυσίδωνα που επέφερε ζημίες σε κατοικίες.

Δείτε επίσης
------------

* Κατάλογος των ποταμών της Ελλάδας

Παραπομπές
----------

1. ↑  «Θεσσαλία: Οι δρόμοι γίνονται ποτάμια, γιατί τα ποτάμια έγιναν δρόμοι». *www.news247.gr*. 9 Σεπτεμβρίου 2023. Ανακτήθηκε στις 10 Σεπτεμβρίου 2023.
2. 1 2  «Μια προδιαγεγραμμένη τραγωδία έπνιξε τον Βόλο». *ΕΦΣΥΝ*. 6 Σεπτεμβρίου 2023. Ανακτήθηκε στις 10 Σεπτεμβρίου 2023.
3. ↑  Γεωργιοπούλου, Τάνια (7 Σεπτεμβρίου 2023). «Κακοκαιρία «Daniel»: Σε κατάσταση πολιορκίας και σήμερα». *Η ΚΑΘΗΜΕΡΙΝΗ*. Ανακτήθηκε στις 10 Σεπτεμβρίου 2023.
4. ↑  Μάγρα, Ηλιάνα (6 Σεπτεμβρίου 2023). «Κακοκαιρία «Daniel» – Βόλος: Ηθελαν να κάνουν τον Κραυσίδωνα δρόμο». *Η ΚΑΘΗΜΕΡΙΝΗ* (στα greek). Ανακτήθηκε στις 10 Σεπτεμβρίου 2023. CS1 maint: Μη αναγνωρίσιμη γλώσσα (link)
5. ↑  «Θύμα της σφοδρής κακοκαιρίας και ο νομός Μαγνησίας». *in.gr*. 9 Οκτωβρίου 2006. Ανακτήθηκε στις 7 Σεπτεμβρίου 2023.
6. ↑  «One dead, houses flooded as torrential rain pounds Volos | eKathimerini.com». *www.ekathimerini.com* (στα Αγγλικά). 5 Σεπτεμβρίου 2023. Ανακτήθηκε στις 5 Σεπτεμβρίου 2023.
7. ↑  «'Unreal' levels of rain fell on Mount Pelion, expert says | eKathimerini.com». *www.ekathimerini.com* (στα Αγγλικά). 5 Σεπτεμβρίου 2023. Ανακτήθηκε στις 5 Σεπτεμβρίου 2023.
8. ↑  «Κακοκαιρία Daniel: Αγωνία στο Βόλο - Υπερχείλισε ο Κραυσίδωνας». *www.news247.gr*. 5 Σεπτεμβρίου 2023. Ανακτήθηκε στις 7 Σεπτεμβρίου 2023.
9. ↑  «Βόλος: Κατέρρευσε πτέρυγα γηροκομείου – Επιχείρηση εκκένωσης». *Η ΚΑΘΗΜΕΡΙΝΗ*. 5 Σεπτεμβρίου 2023. Ανακτήθηκε στις 10 Σεπτεμβρίου 2023.
10. ↑  «Κακοκαιρία Daniel: Η στιγμή που η γέφυρα του Κραυσίδωνα καταρρέει από τα ορμητικά νερά (βίντεο)». *ertnews.gr*. 5 Σεπτεμβρίου 2023. Ανακτήθηκε στις 10 Σεπτεμβρίου 2023.
11. ↑  «Βόλος: Τα ορμητικά νερά του Κραυσίδωνα «κατάπιαν» λεωφορείο (βίντεο)». *www.naftemporiki.gr*. 5 Σεπτεμβρίου 2023. Ανακτήθηκε στις 10 Σεπτεμβρίου 2023.
12. ↑  «Ο εφιάλτης της επόμενης ημέρας σε Πήλιο και Βόλο - Ανυπολόγιστες ζημιές, οδοιπορικό της ΕΡΤ». *ertnews.gr*. 8 Σεπτεμβρίου 2023. Ανακτήθηκε στις 10 Σεπτεμβρίου 2023.
13. ↑  «Βόλος: «Έσπασε» ο Κραυσίδωνας ποταμός -Ορμητικοί χείμαρροι παρασέρνουν τα πάντα στο πέρασμά τους [βίντεο]». *iefimerida.gr*. 27 Σεπτεμβρίου 2023. Ανακτήθηκε στις 27 Σεπτεμβρίου 2023.
14. ↑  «Κακοκαιρία Elias: Έσπασε ξανά ο Κραυσίδωνας – Πλημμυρίζουν σπίτια». *in.gr*. 27 Σεπτεμβρίου 2023. Ανακτήθηκε στις 27 Σεπτεμβρίου 2023.